Jan Bočan

Jan Bočan (* 17. október 1937, Český Brod – † 7. december 2010, Praha) bol český architekt a univerzitný pedagóg.

 Životopis 
V roku 1962 absolvoval Fakultu architektúry ČVUT v Prahe, kam sa v roku 1990 vrátil ako vedúci svojho ateliéru. 2. mája 2006 bol prezidentom republiky vymenovaný za profesora.Profesoři vysokých škol – Jmenování profesorů vysokých škol  na webu prezidenta ČR

Okrem iného je spoluautorom novej budovy pražskej hlavnej stanice zo 70. rokov, pražského hotela InterContinental, pražského sídliska Velká OhradaNejvyšší rezidenční budova v Praze připomíná newyorská Dvojčata, Novinky.cz, 17. 10. 2010 alebo niekoľkých budov zastupiteľstievBudovy českých velvyslanectví v zahraničí na stránke MZV ČR (napr. veľvyslanectiev v Londýne, Brazílii a Tbilisi).GRUZIE: Projekt stavby velvyslanectví v Tbilisi na stránke MZV ČR

Zoznam významných realizácií:
 Rekreačná chata na Slapoch, 1962, autor: Bočan
 Československé veľvyslanectvo v Londýne, 1971, autori: Šrámek, Bočan, Štěpánský
 Československé veľvyslanectvo v Štokholme, 1972, autori: Bočan, Rothbauer, Šrámek
 Československé veľvyslanectvo v Brazílii, 1973, autori: Filsak, Šrámek, Bočan
 Hlavná železničná stanica v Prahe, 1973, autori: Bočan, Danda, Šrámková, Šrámek
 Hotel Intercontinental v Prahe, 1974, autori: Bočan, Šrámek, Rothbauer, Hřivnáč, Novotný
 Rodinná dvojvila v Prahe na Babe, 1977, autor: Bočan
 Sídlisko Velká Ohrada v Jihozápadním Městě v Prahe, začiatok realizácie 1978, autor: Bočan, Rothbauer
 Luxusné bývanie v Prahe-Tróji, začiatok realizácie 1989, autor: Bočan
 Polyfunkčný dom v Kouřimi, 1998, autori: Bočan, Škarda
 Česká ambasáda v Tbilisi, 2005, autori: Bočan, Koňata, Tomášek, Braum, Strach, Hilský, Seidl, Císler

V roku 1971 bola jemu a tímu spoluautorov udelená Cena za najlepšiu realizáciu roka v Londýne od Únie britských architektov RIBA. Realizácia ambasády v Tbilisi bola v roku 2005 ocenená Zväzom architektov a Ministerstvom výstavby Gruzínska. V roku 2009 mu bola českou  Obcí architektů udelená Grand Prix architektů za celoživotné dielo.

 Referencie 

 Externé odkazy 
 Tvorba Jana Bočana – reportáž v relácii Českej televízie, Události, komentáře, 13. 12. 2012

Kategória:Osobnosti z Českého Brodu
Kategória:Českí vysokoškolskí pedagógovia
Kategória:Českí architekti
Kategória:Absolventi Českého vysokého učení technického